recursal/SuperWikiNEXT-32B huggingface dataset:
אתר הסקי בגיילו
**גיילו** (בנורווגית: ‏**Geilo**ⓘ‏?‏ היא עיירה ברשות המקומית הול שבמחוז בוסקרוד בנורווגיה. נכון לשנת 2019 מתגוררים בה כ־2,500 תושבים.

גאוגרפיה
--------

אוכלוסיית הול מונה כ-2,300 תושבים, והעיירה משמשת בעיקר כעיירה סקי. גיילו שוכנת בעמק האלינגדאל, כ-250 ק"מ מאוסלו ו-260 ק"מ מברגן. קו ברגן סייע תרם לפיתוחה של גיילו כאתר הסקי הראשון במדינה, והיא עדיין מאתרי הסקי הגדולים בנורווגיה. מרכז גיילו נמצא כ-800 מטר מעל גובה פני הים והנקודה הגבוהה ביותר בה נמצאת ברום של 1178 מטר.

גיילו נמצאת על קו הרכבת בין ברגן לאוסלו, ובתחנת הרכבת של גיילו (Geilo stasjon) עוברות כחמש רכבות ביום לברגן (מערבה) ואוסלו (מזרחה). כ-24 ק"מ מגיילו נמצא שדה תעופה המשמש לטיסות פנים. גיילו נמצאת על כביש 7 ‏(RV7) ומחוברת לאוסלו ולברגן גם בקווי אוטובוס.

עונת הסקי בגיילו היא מסוף אוקטובר ועד סוף אפריל, ובמקום נמצאים כמה אתרי סקי. בגיילו מערכת נרחבת של סקי למרחקים, הכוללת 220 ק"מ של מסלולים. סוגי הסקי המוצעים במקום כוללים סקי אלפיני, טלמרק, גלישת שלג, סקי עם כלב מזחלת, טובוגן, ניווט סקי וסקי למרחקים. ב-1980 התקיימה במקום אולימפיאדת הנכים. במהלך הקיץ משמשת גיילו לפעילויות ספורט שונות בהן קארטינג, פיינטבול, רפטינג, גולף, טניס, ראלי ורכיבה על אופניים. פעילויות פופולריות הן טיול בהרים ורכיבת הרים בגיילו ובסמוך לה, ואחד המסלולים המוכרים באזור הוא ראלארווגן (Rallarvegen).

בגיילו מופעלות מספר קטן של חנויות, מרכז קניות ומרכז מבקרים. בעיירה יש בית קולנוע, ספרייה, בית ספר והיכל ספורט.

בסמוך לגיילו נמצאים שלושה אגמים Slåttahølen, Vestlefjorden, ו-Ustedalsfjorden.

אקלים
-----

בגיילו אקלים תת-ארקטי.

| **אקלים בGeilo-Geilostølen (1966–2005), Norway** |
| --- |
| חודש | ינואר | פברואר | מרץ | אפריל | מאי | יוני | יולי | אוגוסט | ספטמבר | אוקטובר | נובמבר | דצמבר |
| טמפרטורה יומית מרבית ממוצעת (C°) | -4.5 | -3.5 | -0.8 | 2.9 | 9.5 | 15.1 | 16.6 | 15.6 | 10.2 | 5.2 | -0.5 | -2.8 |
| טמפרטורה יומית מזערית ממוצעת (C°) | -11.4 | -11.3 | -8.8 | -5.1 | 0.3 | 4.4 | 6.1 | 5.5 | 2.2 | -1.2 | -6.8 | -9.6 |
| משקעים ממוצעים (מ"מ) | 52 | 36 | 47 | 35 | 50 | 61 | 72 | 72 | 68 | 78 | 70 | 59 |

קישורים חיצוניים
----------------

ויקישיתוף מדיה וקבצים בנושא **גיילו** בוויקישיתוף
* אתר האינטרנט הרשמי של גיילו (בנורווגית) ו(באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007550332805171
* GND: 4262675-4
* LCCN: n79100854
* VIAF: 131338775
* WorldCat (עם VIAF): 131338775

 |
**Apache** (**אפאצ'י**) הוא קטע כלי שנכתב על ידי המלחין הבריטי ג'רי לורדן וזכה לגרסאות מוקלטות רבות, הבולטת בהן הוקלטה ביוני 1960, בביצוע להקת הצלליות (The Shadows). Apache עמד בראש מצעד הסינגלים הבריטי במשך חמישה שבועות. בגיליון מרץ 2005 של ירחון המוזיקה Q הופיע Apache במקום 96 ברשימת 100 קטעי נגינת גיטרה הטובים בכל הזמנים.

בצפון אמריקה זכה ביצועו של גיטריסט הג'אז הדני יורגן אינגמן (Jørgen Ingmann) לפופולריות רבה. בשנת 1961 הפיק אינגמן גרסת כיסוי ל-Apache אשר הגיעה למקום השני במצעד להיטי הפופ האמריקאי בילבורד הוט 100 ולראש מצעד הלהיטים (CHUM) בקנדה. גרסת כיסוי של Apache על ידי להקת Incredible Bongo Band, אשר הוקלטה בשנת 1973, כונתה בשם "ההמנון הלאומי של ההיפ הופ". אף שהקלטה זו לא הפכה ללהיט מיד עם פרסומה, מקטע התיפוף הארוך באמצעה נלקחו דגימות רבות לקטעי היפ הופ, ראפ ודאנס רבים בשנות ה-80.

הלחנה והקלטה מקורית
-------------------

המלחין הבריטי ג'רי לורדן הלחין את הקטע הכלי Apache בהשראת מערבון אמריקני באותו השם. הקלטה ראשונה בוצעה על ידי הגיטריסט הבריטי ברט ווידון בתחילת 1960. הקלטה זו לא פורסמה במשך מספר חודשים. במחצית שנת 1960 להקת הצלליות היו בסיבוב הופעות כאשר לורדן הופיע לצידם כאמן פותח. הלהקה שמעה לראשונה את נעימת Apache כאשר לורדן ניגן אותה על יוקללי. לורדן הציע ללהקה לנגן קטע כלי זה והלהקה הסכימה.

גרסת הצלליות
------------

הקלטת Apache על ידי הצלליות נעשתה באולפני אבי רוד בלונדון. זמר ונגן הלהקה ג'ו בראון הביא עמו תיבת תהודה של גיטרה איטלקית אותה לא אהב ונתן אותה להנק מרווין אשר בעזרתה פיתח צליל ייחודי לצד שימוש בזרוע הטרמולו של גיטרת פנדר סטראטוקסטר בה ניגן. לצורך נגינת הקטע שאל ברוס וולש גיטרת גיבסון אקוסטית מדגם J200 מקליף ריצ'רד. מלודיית הבס הכבדה נוגנה על ידי ג'ט האריס, על התופים היה טוני מיהאן וקליף ריצ'רד שתופף על תוף סיני בפתיחת הקטע ובסיומו ונתן למנגינה את האווירה האינדיאנית המלווה אותה.

תחילה חשב מפיק הסינגל כי עדיף שמנגינת The Quartermaster's Stores שאותה הקליטה הלהקה תהיה על האיי-סייד, אולם שינה דעתו לאחר שבתו העדיפה את נגינת Apache. נעימת Apache הייתה השראה לדור של גיטריסטים ונחשבת כסינגל הרוק הבריטי בעל ההשפעה הרבה ביותר לפני עידן הביטלס. אף חברי להקת הצלליות ציינו בראיון שנתנו בשנת 1963 לירחון NME כי נעימת Apache מייצגת יותר מכל את הצליל הייחודי של הלהקה.

קישורים חיצוניים
----------------

* מידע על היצירה "Apache" באתר מיוזיק בריינז
* גרסאות נוספות ל"Apache" באתר SecondHandSongs

הערות שוליים
------------

1. ↑  Q Magazine - 100 Greatest Guitar Tracks Ever!

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz work: a81ccb0c-9713-3c9b-807b-94eb474633cd

 |
**רְצוֹנוֹ שֶׁל אָדָם – כְּבוֹדוֹ**, הוא ביטוי שמקורו בספרות חז"ל, ופירושו: שיש לכבד רצונו של אדם אף במקרים אשר בעיני המתבונן, אין הרצון עולה בטובתו של האדם. השימוש הנפוץ בפתגם הוא כאשר אדם מוותר על איזו זכות או טובה המגיעה לו, ובמקרים מסוימים כאשר אדם מעוניין לעשות דבר שאינו מכבד אותו ואף אולי מזיק לו (באופן שאינו מסוכן), ומכיוון שהאדם מתעקש שכך הוא רוצה, אין לנו להתווכח עמו, מפני שרצונו של אדם - הוא כבודו.

הביטוי שימש לאורך השנים בספרות חז"ל, בכתבי מפרשים ופוסקים שונים ואף שגור בעברית המודרנית. בשימושים מודרניים מובא הביטוי כמעין אסמכתא מוסרית לעידוד זכויות פרט או זכויות משפטיות ורפואיות שונות.

מקור הביטוי
-----------

הביטוי העתיק ביותר המוכר נמצא בתלמוד הירושלמי, בלשון נקבה, כאשר מסופר על אמו של רבי ישמעאל, שמרוב יראת כבוד שרחשה לבנהּ על היותו מגדולי הדור, רצתה לשתות מים עכורים שבהם רחצה רגליו של בנה, ותמהו חכמים כיצד מאפשר זאת רבי ישמעאל, הרי הדבר מבזה את כבודה של אמו, ותירצו שאדרבה, מכיוון שכך רצונה, הוא הוא כבודה:

> 
> אפשר שאין רבי ישמעאל נוהג בכבוד אבותיו? אמרו לה: מה עשה לך? אמרה: בשעה שיוצא מבית הועידה אני רוצה לרחוץ את רגליו ולשתות את אותם מים, והוא לא מניח לי. אמרו לו: '*הואיל והוא רצונה - הוא כבודה*
> 
> 
> 
> — תלמוד ירושלמי, מסכת פאה, פרק א', הלכה א'
>

ראו גם
------

* הסתכנות מרצון
* אדם קרוב אצל עצמו
* בטלה דעתו אצל כל אדם

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **רצונו של אדם - כבודו** |

* רְצוֹנוֹ שֶׁל אָדָם - כְּבוֹדוֹ, באתר הניבים נִיבוֹנָכוֹן
* מט"ח, רְצוֹנוֹ שֶׁל אָדָם – כְּבוֹדוֹ
* פורטל הדף היומי, רצונו של אדם כבודו, הרחבה ועיון במושג

הערות שוליים
------------

1. ↑  פלא יועץ, קפ"א
2. ↑  בספר חסידים, קנב'
3. ↑  רצונו של אדם - כבודו : דוקטרינת ההסכמה מדעת בניסויים קליניים בבני אדם / מגישת העבודה: בלהט אזר (דורון), מאגר המידע של אוניברסיטת בר-אילן: אזר, בלהט, תשנ"ד 1994
4. ↑  האפוטרופוס הכללי והממונה על ענייני ירושה, "רצונו של אדם - כבודו", באתר ממשלת ישראל
5. ↑  רצונו של אדם כבודו – הגישות החלופיות לניהול חייו של האדם, באתר קרן שלם
6. ↑  רצונו של אדם כבודו – קבלת החלטות נתמכת מהליך משפטי לאמצעי שיקומי,
באתר האיגוד הישראלי לרפואה פיזיקלית ושיקום, 2022

**הבהרה:** המידע בוויקיפדיה נועד להעשרה בלבד ואין לראות בו פסיקה הלכתית.
בתורת החבורות, **הצמדה** היא סוג של פעולה של חבורה על עצמה. הצמדה של a באמצעות b היא הפעולה {\displaystyle a\mapsto bab^{-1}}. הצמדה מהווה אוטומורפיזם פנימי של החבורה על עצמה. פעולת ההצמדה מסומנת גם בצורות הבאות:

{\displaystyle \operatorname {Inn} \_{b}(a)=\operatorname {inn} \_{b}(a)=\operatorname {Int} \_{b}(a)=\operatorname {int} \_{b}(a)={}^{b}a=bab^{-1}}

איברים צמודים ומחלקת צמידות
---------------------------

נאמר על שני איברים a ו-b בחבורה G שהם **איברים צמודים** אם קיים {\displaystyle g\in G} כך שמתקיים:

{\displaystyle a=gbg^{-1}}
יחס הצמידות בין איברים הוא יחס שקילות:

* רפלקסיביות - כל איבר צמוד לעצמו מכיוון שמתקיים:

{\displaystyle a=aaa^{-1}}.
* סימטריות - אם {\displaystyle a=gbg^{-1}} אז:

{\displaystyle (g^{-1})a(g^{-1})^{-1}=g^{-1}(gbg^{-1})g=b}.
* טרנזיטיביות - אם {\displaystyle a=gbg^{-1}} ו-{\displaystyle b=hch^{-1}} אז:

{\displaystyle a=gbg^{-1}=g(hch^{-1})g^{-1}=(gh)c(gh)^{-1}}
אוסף האיברים בחבורה שצמודים לאיבר נתון a נקראת **מחלקת הצמידות** של a. מכיוון שצמידות היא יחס שקילות, כל מחלקת צמידות היא מחלקת שקילות – כל איבר בחבורה נמצא במחלקת צמידות אחת בדיוק.

דוגמאות
-------

* יחס הדמיון בין מטריצות הוא למעשה יחס הצמידות. שתי מטריצות שונות הן צמודות אם ורק אם הן מייצגות את אותה העתקה ליניארית בבסיסים שונים.
* שתי תמורות הן צמודות אם יש להן אותו מבנה מחזורים. כלומר אם לכל מחזור בפירוק של תמורה אחת מתאים מחזור באותו האורך בפירוק של התמורה האחרת.

תכונות
------

* פעולת ההצמדה מתחלפת עם פעולת הכפל: {\displaystyle (gag^{-1})(gbg^{-1})=g(ab)g^{-1}}. במילים אחרות הפונקציה {\displaystyle x\mapsto bxb^{-1}} היא אוטומורפיזם. אוטומורפיזם מהצורה הזו נקרא **אוטומורפיזם פנימי** (ראו חבורת האוטומורפיזמים). מתכונה זו נובע בין השאר:
	+ אם a,b צמודים, אז גם {\displaystyle a^{n},b^{n}} צמודים.
	+ לאיברים צמודים יש את אותו הסדר.
* כל איבר במרכז של חבורה צמוד רק לעצמו ({\displaystyle gag^{-1}=gg^{-1}a=a}). בפרט, איבר היחידה צמוד רק לעצמו, ובחבורה אבלית כל מחלקות הצמידות הן יחידונים.
* מספר האיברים שצמודים לאיבר נתון הוא האינדקס של המְרַכֵּז של האיבר (חבורת האיברים שמתחלפים עם האיבר). שוויון זה מוביל למשוואת המחלקות בחבורה סופית:

{\displaystyle |G|=|Z(G)|+\sum \_{g\in I}[G:C(g)]}
כאשר {\displaystyle Z(G)} הוא המרכז של G, {\displaystyle C(g)} הוא המְרַכֵּז של g ו-I היא קבוצת נציגים של מחלקות הצמידות ב-G של איברים שאינם ב-{\displaystyle Z(G)}.

קישורים חיצוניים
----------------

* הצמדה, באתר MathWorld (באנגלית)
פירוש נוסף ערך זה עוסק בטוסט. אם התכוונתם למשמעות אחרת, ראו קלי (פירושונים).
 המונח "טוסט" מפנה לכאן. לערך העוסק בבייגל קלוי הממולא בגבינות, ראו בייגל טוסט.

קלי לחם לבן
כריך קלוי
מקלה
**קָלִי** (בנטייה: **קְלִי־**, **קְלִיּוֹת** או **קְלָיוֹת**; נקרא גם **טוֹסְט**) הוא פרוסת לחם שהושחמה משני צידיה באמצעות חשיפתה לחום יבש ותוכה נותר רך. הקלייה מחממת את הלחם וכך משפרת את טעמו עבור חלק מהאנשים. קלי הוא פריך, כך שממרחים נספגים בו בקלות. קליית לחם מאפשרת גם שימוש בלחם שאינו בשיא טריותו, ואחרת ייתכן שלא ניתן היה להגישו. קלי מוגש במדינות רבות בארוחת בוקר או שעת התה, בישראל יש המגישים אותו גם לארוחת ערב.

**צְנים** (או **פַּכְסָם**) אינו קלי, בניגוד למה שנהוג לחשוב. צנים הוא פרוסה הנאפית פעמיים והיא יבשה ופריכה מבפנים ומבחוץ.

המקלה (הטוסטר) הביתי, שהומצא ב-1913, הוא האמצעי הנפוץ לקליית לחם. פרוסות הלחם מוכנסות לחריצים בראש המקלה ומורדות כלפי מטה. בחלק מהדגמים ניתן לבחור את דרגת הקלייה הרצויה. כשהקלי מוכן הוא נדחף כלפי מעלה. ברוב הדגמים ישנם שני חריצים - לשתי פרוסות לחם שנקלות בו זמנית. 

שיטות קלייה אחרות הן תחת הגריל, בתנור אפייה או בטוסטר אובן (תנור מַקלֶה). ניתן לקלות לחם גם מעל להבה פתוחה (אך לא ישירות על הלהבה) של כיריים או גזייה. למטרה זו קיימים מזלגות קלייה מיוחדים. 

נהוג לאכול קלי עם ממרחים כגון חמאה, מרגרינה, ריבה, גבינה וכו'. בבריטניה נהוג לאכול גם שעועית אפויה על קלי. יש מדינות שבהן מורחים על קלי ממרחי שמרים כמו מרמייט.
"קלי קינמון" הוא קלי שנמרח בחמאה ופוזרה עליו תערובת של סוכר וקינמון. 

בישראל קלי עשוי לשמש כתחליף ללחם בארוחות הכוללות ביצים וירקות. המונח **טוסט** משמש בישראל לרוב לא ביחס לפרוסת לחם קלויה אלא לכריך קלוי של שתי פרוסות לחם שביניהן גבינה צהובה; הוראה זו אינה מקורית. אחת הגרסאות ל"טוסט" הישראלי הוא בייגל טוסט - כריך קלוי מבייגל, עם גבינות וירקות.

קלי משמש כבסיס למאכל ביצה בקן - ביצת עין המטוגנת בתוך חור בקלי.

קיימים סוגים שונים של צנימים תעשייתיים, חלקם עשויים מפרוסות לחם קלויות וחלקם מבצק שנאפה ישירות כצנים.

ניתן לקלות גם קוביות לחם; המוצר המתקבל נקרא "קרוטונים" ומשמש כתוספת לסלטים ומרקים.

בניגוד למיתוס תזונתי - קליית לחם אינה מפחיתה את כמות הקלוריות שבו, שכן הקלייה גורמת רק לאיבוד מים שהם חסרי ערך קלורי. אם הקלי נשרף, החלקים המפוחמים הם בעלי ערך קלורי נמוך יותר, אך הם גם אינם אכילים. מזון מפוחם נחשד כמסרטן. 

קלי נחשב מזון מומלץ לסובלים מבעיות במערכת העיכול, למשל לסובלים משלשול ולנשים הרות הסובלות מבחילה. 

בלשון המקרא פירוש המילה **קָלִי** שונה במקצת: גרגירי דגן (שיבולים) קלויים המיועדים למאכל.

  

טוסט יאיר מתכון (רמת הכנה-שף):
פיתה.

ראו גם
------

* כריך טוסט
* פרנץ' טוסט (לחם מטוגן)
* מצה מטוגנת
* סכין חמאה
* פרנסזיניה

קישורים חיצוניים
----------------

| מיזמי קרן ויקימדיה |
| --- |
| ויקיספר ספר לימוד בוויקיספר: **טוסט טונה** |
| ויקישיתוף תמונות ומדיה בוויקישיתוף: **קלי** |

* דנה שיין, תוציאו את החוטים מהטוסט, אתר וואלה
* טוסט אבוקדו, באתר "קרדוב"
* מיכל אנסקי, טוסט קרואסון גבינת עיזים ודבש, ממגזין "דרך האוכל"
* טוסט גבינה, מאתר "חביבה על הצלחת"

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007564046205171
* GND: 4117228-0
* LCCN: sh2006004876
* NKC: ph135080

 |
|  |
| --- |
| 
בערך זהנעשה שימושבסימנים מוסכמיםמתחום המתמטיקה.להבהרת הסימניםראו סימון מתמטי. |

בטופולוגיה, **מרחב בייר** הוא מרחב טופולוגי שבו כל איחוד בן מניה של קבוצות סגורות עם פנים ריק הוא קבוצה עם פנים ריק.

למרחבי בייר חשיבות רבה בטופולוגיה ובאנליזה פונקציונלית, זאת בעקבות משפט הקטגוריה של בייר הקובע כי כל מרחב מטרי שלם וכל מרחב רגולרי קומפקטי מקומית הוא מרחב בייר. באמצעות מרחבים אלו ניתן להוכיח משפטים חשובים באנליזה פונקציונלית כגון משפט ההעתקה הפתוחה.

מרחב בייר נקרא על שמו של המתמטיקאי הצרפתי רנה-לואי בייר.

מונחים בסיסיים
--------------

עבור מרחב טופולוגי X עם טופולוגיה {\mathcal {T}} הקבוצה {\displaystyle N\subseteq X} תקרא קבוצה דלילה אם ורק אם הפנים של הסגור שלה ריק. כלומר, {\displaystyle \operatorname {Int} (\operatorname {Cl} (N))=\emptyset }.

קבוצה {\displaystyle A\subseteq X} תקרא קבוצה מקטגוריה ראשונה אם ורק אם היא מהווה איחוד בן מניה של קבוצות דלילות. לעומת זאת, הקבוצה A תקרא קבוצה מקטגוריה שנייה אם ורק אם היא אינה קבוצה מקטגוריה ראשונה.

הגדרה מתמטית
------------

מרחב טופולוגי X עם טופולוגיה {\mathcal {T}} ייקרא **מרחב בייר** אם ורק אם הוא מקיים את אחד התנאים השקולים הבאים:

1. כל איחוד בן מניה של קבוצות סגורות עם פנים ריק הוא קבוצה עם פנים ריק.
2. כל חיתוך בן מניה של קבוצות פתוחות וצפופות צפוף גם כן.
3. לכל קבוצה מקטגוריה ראשונה יש פנים ריק.
4. כל קבוצה פתוחה לא ריקה היא קבוצה מקטגוריה שנייה.
5. המשלים של כל קבוצה מקטגוריה ראשונה הוא קבוצה צפופה.

הגדרה אלטרנטיבית באמצעות משחק שוקה
----------------------------------

ניתן להגדיר את המונח מרחב בייר באמצעות המשחק הטופולוגי משחק שוקה. עבור מרחב טופולוגי X, משחק שוקה משוחק על-ידי שני שחקנים אליס ובוב. בתחילת המשחק אליס בוחרת קבוצה פתוחה {\displaystyle U\_{1}\subseteq X} ובוב בוחר בעקבותיה קבוצה פתוחה {\displaystyle U\_{2}\subseteq U\_{1}}. לאחר מכן אליס בוחרת קבוצה פתוחה נוספת {\displaystyle U\_{3}\subseteq U\_{2}} ובוב ממשיך בבחירת קבוצה פתוחה {\displaystyle U\_{4}\subseteq U\_{3}}. המשחק נמשך עד לאינסוף כאשר לשני השחקנים אסור לבחור בקבוצה ריקה. אליס מנצחת את המשחק אם {\displaystyle \bigcap \_{n=1}^{\infty }{U\_{n}}\neq \emptyset }. אחרת, בוב מנצח.

ניתן להוכיח כי בוב יכול לשחק לפי אסטרטגיה מנצחת (כלומר, תוכנית פעולה שתבטיח את ניצחונו לכל בחירת פעולות של אליס) אם ורק אם המרחב X הוא מרחב בייר. בכך, ניתן להגדיר באופן אלטרנטיבי מרחב בייר להיות מרחב טופולוגי שבו יש לבוב אסטרטגיה מנצחת במשחק שוקה.

דוגמאות
-------

* ממשפט הקטגוריה של בייר נובע כי המרחבים {\mathbb {R}}^{n} עם הטופולוגיה הסטנדרטית הם מרחבי בייר.
* הישר של סורגנפריי ומישור מור הם מרחבי בייר, זאת על אף שהם אינם מקיימים את משפט הקטגוריה של בייר.

קישורים חיצוניים
----------------

* מרחב בייר, באתר MathWorld (באנגלית)

הערות שוליים
------------

1. ↑  Baire space in nLab, ncatlab.org
2. ↑  Richard M. Timoney, Baire category and open mapping theorems, Trinity College Dublin, ‏2016 (באנגלית)
3. ↑  R. C. Haworth, R. A. McCoy, Baire spaces, 1977
4. ↑  Banach-Mazur game - Encyclopedia of Mathematics, encyclopediaofmath.org
**נייתן צ'ן** (באנגלית: **Nathan Chen**; נולד ב-5 במאי 1999) הוא מחליק אמנותי אמריקאי, אלוף אולימפי (בייג'ינג 2022), שלוש פעמים ברציפות אלוף העולם (מילאנו 2018, סאיטאמה 2019 וסטוקהולם 2021), ושש פעמים ברציפות אלוף ארצות הברית (2017–2022) בהחלקה אמנותית על קרח ליחידים. זוכה מדליית כסף וארד אולימפית (בייג'ינג 2022, פיונגצ'אנג 2018) בתחרות הקבוצתית. הוא שיאן העולם בתוכנית הקצרה, בתוכנית החופשית ובמשולב.

ביוגרפיה
--------

צ'ן נולד בסולט לייק סיטי שביוטה, הצעיר מבין חמישה ילדים של הטי ואנג וג'ידונג שהיגרו מסין ב-1988. הוא החל להתאמן בהחלקה על קרח בגיל שלוש. ב-2010 זכה באליפות ארצות הברית לנערים בהחלקה אמנותית וב-2011 זכה בתואר בפעם השנייה. ב-2012 זכה באליפות ארצות הברית לנוער, סיים שלישי ב-2013 וזכה שוב ב-2014.

### קריירת בוגרים

ב-2016 זכה במדליית ארד באליפות ארצות הברית לבוגרים. בשנים 2017–2019 הוא זכה 3 פעמים ברציפות במדליית זהב באליפות ארצות הברית. נוסף לכך, הוא זכה באליפות ארבע היבשות ב-2017, במדליית כסף בגמר הגרנד-פרי ב-2017 ובמדליית זהב בגמר הגרנד-פרי ב-2018.

הוא היה המחליק הראשון בהיסטוריה שרשם חמש קפיצות סיבוביות-מרובעות במקצה אחד.

### 2018

#### אלוף עולם

באולימפיאדת פיונגצ'אנג (2018) זכה צ'ן במדליית ארד בתחרות הקבוצתית וסיים במקום חמישי בתחרות האישית. צ'ן דורג במקום ה-17 בלבד לאחר התוכנית הקצרה, אך בתוכנית הארוכה סיים ראשון לאחר שביצע לראשונה שש קפיצות סיבוביות מרובעות.. חודש לאחר מכן, הוא זכה במדליית זהב באליפות העולם בתוצאה של 321.40 נק', לפי שומה אונו מיפן (273.77 נק') ומיכאיל קוליאדה מרוסיה (272.32 נק').

### 2019

באליפות העולם שנערכה בסיאטמאה יפן ב-23 במרץ 2019 זכה צ'ן בפעם השנייה ברציפות במדליית זהב בתוצאה של 323.42 נק', לפני יוזורו האניו מיפן (300.97 נק') ווינסנט ז'ו מארצות הברית (281.16 נק').

בתחרות הגרנד-פרי קבע שיאי עולם של 224.92 נק' בתוכנית החופשית ו-335.30 נקודות במשולב.

### 2022

באולימפיאדת בייג'ינג זכה במדליית זהב בתחרות יחידים בתוצאה של 332.60 נק', לפני יומה קג'יאמה (310.05 נק') ושומה אונו (293.00 נק'), שניהם מיפן. במהלך התחרות קבע בתוכנית הקצרה שיא עולם של 113.97 נקודות. בתחרות הקבוצתית סיים ראשון וסייע לנבחרת ארצות הברית לזכות במדליית הכסף, אחרי רוסיה ולפני יפן.

בשנת 2022 נכלל ברשימת טיים 100.

קישורים חיצוניים
----------------

ויקישיתוף מדיה וקבצים בנושא **נייתן צ'ן** בוויקישיתוף
* 

* אתר האינטרנט הרשמי של נייתן צ'ן (באנגלית)
* נייתן צ'ן, ברשת החברתית פייסבוק

* נייתן צ'ן, ברשת החברתית אקס (טוויטר)

* נייתן צ'ן, ברשת החברתית אינסטגרם

* נייתן צ'ן, באתר הוועד האולימפי הבין-לאומי

* נייתן צ'ן, באתר olympedia.org
* נייתן צ'ן באתר web.icenetwork.com

הערות שוליים
------------

1. ↑  How U.S. teen Nathan Chen jumped into upper echelon of figure skating, ‏ESPN, ‏29 במרץ 2017
2. ↑  For Nathan Chen, a 10-year-old's figure-skating dream is now an Olympic reality, ‏ABC, ‏8 בינואר 2018
3. ↑  Nathan Chen Just Made History With 6 Quad Jumps. What's That, טיים מגזין, 17 בפברואר 2018
4. ↑  Simu Liu: The 100 Most Influential People of 2022, Time (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2020028624
* VIAF: 4543158309902406690006
* WorldCat (עם VIAF): 4543158309902406690006

 |
**שלמה יעקבסון** (1 בינואר 1916, כ"ד בטבת תרע"ו, תל אביב – 29 ביולי 2005) היה אסיר ארגון ההגנה בכלא עכו, מראשוני המסתערבים, מתנדב לצי הבריטי במלחמת העולם השנייה, ומראשוני חיל הים.

ביוגרפיה
--------

שלמה יעקבסון נולד בתל אביב ב-1 בינואר 1916, בימי מלחמת העולם הראשונה. אביו היה רב. מאוחר יותר ניהלו הוריו חנות לספרים וציוד משרדי, ונמנו עם מייסדי שכונת תל נורדאו. הציירת אהובה שולמן הייתה אחותו. היו לו שתי ילדים עם אמהות שונות.

יעקבסון למד בגימנסיה הרצליה ובבית הספר החקלאי מקוה ישראל. בעודו תלמיד, יצא עם חבר לטיול בדמשק, כשבחלק מן הדרך הם מחופשים לבדואים. בדרכם חזרה, הבריחו לארץ כעשרים עולים בלתי לגליים.

בנובמבר 1934, בעת ששמר באדמות רמת יוחנן, התעמת יעקבסון עם מסיגי גבול ערבים, והרג אחד מהם. הוא נשפט לשבע וחצי שנות מאסר עם עבודת פרך, ישב בכלא עכו, ושוחרר ביוני 1938. מאוחר יותר רכש ניסיון ימי כשעבד בנמל תל אביב.

בשנת 1941 גויס יעקבסון על ידי יגאל אלון למחלקה הסורית, שקדמה למחלקה הערבית של הפלמ"ח, והופעל במשך שנה כמסתערב בסוריה, כשהוא מתחזה לפועל ואף לאיש דת מוסלמי.

אחרי שחזר לארץ ישראל התנדב לצי הבריטי, ושרת כמש"ק משמעת ושלישות בבסיס מורטה (H.M.S. Moreta) בחיפה.

במלחמת העצמאות פיקד יעקבסון על בסיס הטירונים של חיל הים בסידנא עלי, ומאוחר יותר על בסיס חיל הים ביפו. המשיך בשרות קבע בחיל הים עד שנת 1953 ובתפקידו האחרון היה ראש מחלקת כח אדם של החיל.

אחרי שחרורו מצה"ל עבד במשרד הביטחון עד פרישתו לגמלאות. בין השאר, עסק בהכנת הפריגטות "מבטח" ו"מזנק" למסירה לציילון, ובסיוע לארצות מתפתחות במסגרת היחידה לסיוע וקשרי חוץ. בשנות ה-70 היה מנהל מוזיאון ההגנה.

נפטר ב-29 ביולי 2005.

זיכרונותיו
----------

* שלמה יעקבסון, **בטלטלה** (משרד הביטחון – ההוצאה לאור, 1997).

ראו גם
------

* מתנדבי היישוב לצי המלכותי הבריטי
* מספנת חיל הים

קישורים חיצוניים
----------------

* אסתר תומר, המחלקה הערבית של הפלמ"ח, **מכאן ומשאם**: כתב העת למורשת יהדות דמשק, גיליון 9, אפריל 2009.
* ירון בכר, המחלקה הסורית של הפלמ"ח; שמו של יעקבסון מופיע בעמוד 20

הערות שוליים
------------

1. ↑  פסק דינו של שלמה יעקבזון אושר, דבר, 16 ביולי 1935.
2. ↑  שוחררו ביום הולדת המלך, דבר, 9 ביוני 1938.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007306019005171
* ISNI: 0000 0004 0283 1465
* LCCN: no98114253
* VIAF: 298692932
* WorldCat: lccn-no98114253

 |
**עוד לא תמו כל פלאייך** הוא פזמון שכתב יורם טהרלב והלחין רמי קלינשטיין. השיר בוצע לראשונה על ידי להקת פיקוד צפון בשנת 1984.

רקע
---

השיר בוצע לראשונה על ידי להקת פיקוד צפון ונכלל בתוכניתה "קום והתהלך בארץ". יהודה אליאס היה חבר בלהקה באותה עת, והסולנית בשיר הייתה יסמין גמליאל.

השיר הוא שיר אהבה לנופי ארץ ישראל. טהרלב השתמש בפתיח של השיר בביטוי "ארצנו הקטנטונת", כשם שיר שנכתב בשנות הארבעים.

קלינשטיין הקליט את השיר עבור אלבום האוסף משיריו שיצא בשנת 1996. בשנת 2018 לרגל חגיגות 70 שנה למדינת ישראל, חידש קלינשטיין את השיר בדואט עם ישי לוי.

בשנת 2021 חידש קלינשטיין את השיר בדואט עם הזמר יהורם גאון כחלק בפרויקט "יעלה ויבוא", כמחווה לשיריו של יורם טהרלב.

קישורים חיצוניים
----------------

* סרטון השיר "עוד לא תמו כל פלאייך" באתר יוטיוב
* "עוד לא תמו כל פלאייך" באתר של אקו"ם
* מילות השיר "עוד לא תמו כל פלאייך" באתר שירונט
* לדף השיר באתר הספרייה הלאומית

הערות שוליים
------------

1. ↑  קום והתהלך בארץ, באתר שרים במדים
2. ↑  עוד לא תמו כל פלאיך, באתר האינטרנט של יורם טהרלב
3. ↑  עמי פרידמן, "ארצנו הקטנטונת" 2018: רמי קלינשטיין וישי לוי מחדשים, באתר ynet, 15 באפריל 2018
4. ↑  דודי פטימר, ‏הביצוע המחודש לקלאסיקה של רמי קלינשטיין מצליח לרגש ולהפתיע, באתר מעריב אונליין, 15 באפריל 2018
התכונות התרמודינמיות המופחתות של זורמים (Reduced Thermodynamic Properties) הם הכינוי של משתני המצב של הזורם (לחץ, טמפרטורה ונפח), המנורמלים בערך המתאים שיש לזורם בנקודה הקריטית שלו

התכונות המופחתות הן חסרות מימד, ומשמשות לניסוח נוח של עקרון המצבים התואמים על פי ואן דר וואלס. התכונות המופחתות מהוות רכיב במשוואות מצב אחדות של גזים ממשיים (ריאליים).

לחץ מופחת
---------

לחץ מופחת מוגדר כיחס בין ערך הלחץ הקיים בזורם ({\displaystyle p}) לבין הלחץ שיש לזורם הספציפי בנקודה הקריטית, ומכונה הלחץ הקריטי ({\displaystyle p\_{\rm {c}}}):



p

r

=

p

p

c


{\displaystyle p\_{\rm {r}}={p \over p\_{\rm {c}}}}

{\displaystyle p_{\rm {r}}={p \over p_{\rm {c}}}}

טמפרטורה מופחתת
---------------

טמפרטורה מופחתת מוגדרת כיחס בין ערך הטמפרטורה הקיימת בזורם ({\displaystyle T})לבין הטמפרטורה שיש לזורם הספציפי בנקודה הקריטית, ומכונה הלחץ הקריטי ({\displaystyle T\_{\rm {c}}}): 


T

r

=

T

T

c


{\displaystyle T\_{\rm {r}}={T \over T\_{\rm {c}}}}

{\displaystyle T_{\rm {r}}={T \over T_{\rm {c}}}} את ערכי הטמפרטורות מבטאים בסקלת קלווין.

נפח סגולי מופחת
---------------

נפח סגולי מופחת של זורם הוא הערך שיחושב לזורם זה על פי משוואת הגזים האידיאליים במונחי לחץ מופחת וטמפרטורה מופחתת: 



v

r

=

v

p

c


R

T

c



{\displaystyle v\_{\rm {r}}={\frac {vp\_{\rm {c}}}{RT\_{\rm {c}}}}\,}

{\displaystyle v_{\rm {r}}={\frac {vp_{\rm {c}}}{RT_{\rm {c}}}}\,}{\displaystyle R} הוא קבוע הגזים האוניברסלי.

ראו גם
------

* Departure function

הבהרות
------

1. ↑  עיקרון המצבים התואמים נכלל בערך הוויקיפדי **יוהנס דידריק ואן דר וואלס**, ומכונה שם עיקרון המצבים ההדדיים.

הערות שוליים
------------

1. ↑  .Cengel, Yunus A.; Boles, Michael A, **Thermodynamics: an engineering approach**, Boston: McGraw-Hill, 2002
2. ↑  Peng, DY & Robinson, DB, "A New Two-Constant Equation of State", **.Ind. Eng. Chem. Fundamen** (15), American Chemical Society, 1976, עמ' 59-64 doi: 10.1021/i160057a011
**היום הבין־לאומי לנשים ונערות במדע** מצוין ב-11 בפברואר, והוא נקבע על ידי האו"ם בשנת 2015 במטרה לקדם נשים בתחומי המדעים, שבהם הן עדיין בגדר מיעוט. במהלך השנים בישראל ובקהילה הבין־לאומית נעשו מאמצים רבים לקדם נשים בתחום ה-STEM (מדעים, טכנולוגיה, הנדסה ומתמטיקה) אולם, עדיין, נערות ונשים אינן זוכות להשתתפות שווה ומלאה בתחומים אלו, והם נחשבים כגבריים. החלטת האו"ם על יום זה נועדה לעורר מודעות ולאפשר לנערות ולנשים גישה מלאה לעיסוק בתחום, כחלק מהחתירה לשוויון מגדרי ולהעצמת נערות ונשים.

מארי קירי, מדענית פורצת דרך, חלוצה בחקר הקרינה הרדיואקטיביות, היא היוצא מהכלל שמאיר את הכלל. קירי זכתה פעמיים בפרס נובל. אף שהיא הייתה המדענית העיקרית, בשתי הפעמים זכה בפרס גם מדען גבר, בנוסף אליה. הגשה של אישה לבדה לפרס נובל לא נראתה סבירה באותה תקופה.
על פי נתוני אונסקו, כיום, פחות מ-30% מהחוקרים בעולם הן נשים ורק 30% מכלל הסטודנטיות בוחרות בתחומים הקשורים למדע וטכנולוגיה בתחום ההשכלה הגבוהה.
גם בישראל, בניגוד לתחומי מדעי הרוח ומדעי החברה, בהן יש יותר סטודנטיות מסטודנטים לתואר ראשון, מתקיים שיעור נמוך של סטודנטיות הלומדות לתחומי מדעי המחשב וההנדסה. שיעורן נמוך של סטודנטיות בתחום מסתכם ב— 33% ו–29% בהתאמה בכלל המוסדות, או 32% ו–21% בהתאמה באוניברסיטאות בלבד.

בין הסיבות למיעוט נשים בתחומי המדעים והטכנולוגיה ניתן למנות הטיות מגדריות וסטראוטיפים המרחיקים נערות ונשים מתחומים אלו וכן חוסר במודלים נשיים. מחקר שנערך בשנת 2015 מלמד שרק 12% מהדמויות מתחומי ה-STEM על המסך הן של נשים.

ראו גם
------

* נשים במדע
* מדע ומגדר
* אפקט מטילדה
* אפליית נשים
* המועצה לקידום נשים במדע ובטכנולוגיה
* תקרת הזכוכית

קישורים חיצוניים
----------------

* אתר למנויים בלבד רותי לוי, מתנה של מיליונים לאוניברסיטאות שיגדילו את מספר הסטודנטיות למחשבים, באתר TheMarker‏, 31 בינואר 2019
* די להרחקת בנות מלימודי מדעים ומקצועות טכנולוגיה
* אודות היום באתר האו"ם
* איתי נבו, נשים במדע. אתר "שטיפת מוח" על נשים במדע, לכבוד היום הבין־לאומי לנשים במדע, מכון דוידסון למדע, 11 בפברואר 2022
* נשים במדע, אתר מדע גדול, בקטנה.

הערות שוליים
------------

1. ↑  אתר למנויים בלבד רותי לוי, מתנה של מיליונים לאוניברסיטאות שיגדילו את מספר הסטודנטיות למחשבים, באתר TheMarker‏, 31 בינואר 2019
2. ↑  Gender Bias Without Borders
**צלופח שקנאי** (שם מדעי: *Eurypharynx pelecanoides*) הוא מין של דג יחידי במשפחתו בסדרת חכאי תהומות. דג זה המקורב לצלופחים וחי רק בעומק האוקיינוס (אנ').

מאפיינים
--------

אורכו של הצלופח 0.75 מטר והוא בעל לסת גדולה ועמוקה כמו של שקנאי.

הצלופח חי באוקיינוסים העמוקים ויכול לצלול לעומק של יותר מ-3,000 מטר והוא עולה למעלה לעיתים נדירות. דגים אלה מוכרים למדע בעיקר מ"דגימות" שונות שנאספו על ידי דייגים או כשגופותיהם נפלטו לחוף אך נתפסו כמה צילומים שלהם. 

הם חסרים עצמות הקיימות לדגים אחרים, כגון הצלעות, וחסרים להם גם סנפירים מותאמים ושלפוחיות אוויר. הם אורבים בעומק לטרף ואז פוערים את לועותיהם ובולעים אותו, כמעט ללא קשר לגודלו כשביכולתם לבלוע טרף שגדול ממשקלם, בעיקר מיני סרטנים ודגים קטנים.

קישורים חיצוניים
----------------

ויקישיתוף מדיה וקבצים בנושא **צלופח שקנאי** בוויקישיתוף
* צלופח שקנאי, באתר ITIS (באנגלית)
* צלופח שקנאי, באתר NCBI (באנגלית)
* צלופח שקנאי, באתר Animal Diversity Web (באנגלית)
* צלופח שקנאי, בבסיס הנתונים ARKive (באנגלית)
* צלופח שקנאי, באתר האנציקלופדיה של החיים (באנגלית)
* צלופח שקנאי, באתר FishBase (באנגלית)
* צלופח שקנאי, באתר GBIF (באנגלית)

הערות שוליים
------------

1. ↑  צלופח שקנאי באתר הרשימה האדומה של IUCN
מטה אסקלפיוס
**מטה אסקלפיוס** הוא סמלו של האל אסקלפיוס, אל הרפואה והריפוי במיתולוגיה היוונית הקדומה. הסמל מורכב מנחש הכרוך סביב מטה, והוא משויך לאסטרולוגיה ולריפוי.

סמל ארגון הבריאות העולמי
סיכת חובש בחיל הרפואה
אסקלפיוס, המופיע גם בגלגל המזלות, היה אל הריפוי בפנתיאון היווני הקדום. לפי האגדה, אסקלפיוס למד רפואה מפי הקנטאור כיירון, ודמותו בגלגל המזלות משולבת במערכות קנטאור ומזל קשת. מטהו אומר הסמכות של אסקלפיוס משולבת בדמות הנחש, המסמל את כוח הריפוי וההתחדשות בזכות מנהגו להשיל את עורו ולהחליפו בחדש. הנחש המופיע בסמל הוא ככל הנראה נחש החולדות (אנ'), נחש ממשפחת ה־זעמניים, שמוצאו באזור אסיה הקטנה, והוא אינו ארסי.

קיימת השערה נוספת שלפיה הסמל הופיע עקב שכיחותן הרבה של תולעי גינאה שחיו מתחת לעור בזמנים קדומים. רופאי התקופה היו מוציאים את הטפיל על ידי משיכתו בקיסם, והרופאים היו יכולים לפרסם את משלח ידם על ידי ציור אירוע מעין זה.

המטה של אסקלפיוס דומה בצורתו ובמשמעויותיו למטה הרמס, המורכב ממטה מכונף וסביבו שני נחשים, ושניהם דומים לנחש הנחושת, המופיע לראשונה בספר במדבר (כ"א, ח'): "וַיֹּאמֶר ה' אֶל מֹשֶׁה: עֲשֵׂה לְךָ שָׂרָף וְשִׂים אֹתוֹ עַל נֵס וְהָיָה כָּל הַנָּשׁוּךְ וְרָאָה אֹתוֹ וָחָי."

בהווה
-----

סמל ההסתדרות הרפואית לישראל
מטה אסקלפיוס בשער בית הבריאות שטראוס
מטה אסקלפיוס מסמל עד היום את משלח היד הרפואי, והוא משולב בסמלו של ארגון הבריאות העולמי. סמל ההסתדרות הרפואית בישראל מציג נחש כרוך סביב סמל המדינה ואף בסמלו של חיל הרפואה בצבא הישראלי מופיע נחש, סיכת החובש נראית בדיוק כמו מטה אסקלפיוס ואף בסיכת הרופא הצבאי מופיע נחש (אך עם חרב, ולקציני בריאות הנפש סביב האות פסי ביוונית). סמלם של ארגונים מעטים (כמו איגוד רופאי העור) הוא מטה הרמס, שהיה סמל המדע והאלכימיה בימי הביניים, ונקשר אף הוא לרפואה.

ראו גם
------

מטה אסקלפיוס תחת קרני רנטגן, וברקע סמל קרינה מייננת - סימלה של מערך הדימות שבחיל הרפואה בצה"ל
* מטה הרמס
* נחש הנחושת
* מטה אהרון
* אלגיז

לקריאה נוספת
------------

* דוד רבינרסון, ליאת זלצר ורינת גבאי־בן־זיו, "על אלים, נחשים ומטות - סמלו של מקצוע הרפואה", **הרפואה**, 153 (10), אוקטובר 2014.

קישורים חיצוניים
----------------

ויקישיתוף מדיה וקבצים בנושא **מטה אסקלפיוס** בוויקישיתוף
* ד"ר יוסי רימר, "על רופאים ונחשים", באתר הארץ, 17 בנובמבר 2007
דיו סתרים, שניתן לחשיפה באמצעות קרינה אולטרה סגולה.
**דיו סתרים** או **דיו בלתי-נראה** הוא דיו מיוחד שמשתמשים בו לכתיבה, אשר הופך לבלתי-נראה בהשמה או זמן קצר לאחר מכן, וניתן לראותו לאחר מכן רק באמצעות שיטות שונות. 
כיום ניתן למצוא תרכובות רבות וזולות יותר ל"דיו נעלם" הנמצאות בשימוש ילדים ומבוגרים כאחד.

הסבר לתופעה
-----------

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה.

היסטוריה
--------

דיו הסתרים מופיע לראשונה[דרוש מקור] בתלמוד ירושלמי מסכת שבת פרק יב דף יג בשם רבי חייה בר בא ושם מתבאר שבני ארץ ישראל היו חכמים וכשהיו רוצים לשלוח מאחד לשני כתב סתרים היו כותבים במי עפצים על קלף, וכשהמכתב מגיע לחברו הוא שופך עליו דיו שאין בו עפצים ואז הכתב נראה.

דיו הסתרים הופץ לראשונה במלחמת האזרחים בארצות הברית כאשר מדינות הדרום אולצו לחתום על הסכמים בין-מדינתיים ביניהן. סיפור מפורסם מספר על הסכם חלוקת מי נהר גדול בין שתי מדינות דרומיות אשר נחתם בידי מדינה אחת בדיו סתרים, ולכן כחודשיים לאחר החתימה טענה המדינה האחרונה כי מי הנהר שלה בלעדיים ולא נכונה לכבד את ההסכם המדובר.
הדיו שימש גם בימי השלטון הטורקי כאשר שרה אהרנסון וחברי ארגון ניל"י אולצו להסתיר את מעשי הריגול שביצעו לטובת הבריטים, וכדי שהמסמכים שהעבירו לא ייחשפו הם נכתבו בדיו הסתרים אשר נעלם מספר שעות לאחר שנכתבו ונקראו על ידי הבריטים. 

דוגמה לשימוש בדיו סתרים להעברת מסרים סמויים בתקופת השואה היא גלויה מארכיון יד ושם שמכילה טקסט מוסווה כעדות ללוחמה מחתרתית בשטחי הכיבוש הנאצי.

דיו הסתרים הקדום הוכן מתרכובת המורכבת בעיקרה מדיו רגיל אך בתוספת של מלח נתרני המופק לרוב מאצות מונגרביות.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **דיו סתרים** |

* אבי סאייג, כיצד לימון וחומצות אחרות משמשות כדיו סתרים?, במדור "שאל את המומחה" באתר של מכון דוידסון לחינוך מדעי, 6 מאי 2010
* שאול גרינשטיין, "יקירי, אני זוכרת אותך באהבה. לולה, קרקוב 20 באוגוסט 1943", בבלוג "הספרנים" של הספרייה הלאומית, 17 ביוני 2018

הערות שוליים
------------

1. ↑  ארכיון יד ושם, P.33 - מס' פריט: 4019670 - מכתבים וגלויות בעיקר מתקופת השואה
2. ↑  שאול גרינשטיין, תעלומה - גלויה מ-1943 שנמסרה ליד ושם (עמ' 6-7), באתר כתב העת "יד ושם", ‏אוקטובר 1997.
**דלווין נדינגה** (נולד ב-14 במרץ 1988) הוא כדורגלן עבר קונגולזי ששיחק בעמדת הקשר.

קריירת מועדונים
---------------

נדינגה התחיל את הקריירה שלו במחלקות נוער מקומיות בקונגו. ביולי 2005 עבר לאירופה כאשר חתם בקבוצת אוסר ושיחק עבור קבוצת המילואים של המועדון, בשנת 2008 הצטרף לקבוצה הראשונה. בקיץ 2011 היה על סף חתימה באולימפיק ליון, אך המהלך לא יצא לפועל בסופו של דבר.

בסיום עונת 2011/2012 ירדה אוסר לליגת המשנה ונדינגה חתם במונקו על מנת לעזור לה במאבקי העלייה חזרה לליגה הראשונה. לאחר שעלה עם קבוצתו לליגת העל ואף שיחק שני משחקים בתחילת עונת 2013/2014, הוא הושאל ב-1 באוגוסט 2013 לאולימפיאקוס עד לסיום העונה עם אופציה לרכוש את כרטיס השחקן שלו ב-3 מיליון אירו. לאחר שזכה עם המועדון באליפות בסיום העונה, חתם במועדון תמורת 3.2 מיליון אירו. ב-16 בספטמבר 2014 הבקיע את שער הבכורה שלו באירופה בניצחון 2-3 נגד אתלטיקו מדריד במסגרת שלב הבתים של ליגת האלופות.

ב-10 ביולי 2015 הושאל ללוקומוטיב מוסקבה הרוסית. ב-11 במאי 2016 קיבל את השחרור ממונקו וחתם בלוקומוטיב על חוזה חדש.

בינואר 2020, חתם באנטליהספור עד לסיום העונה.

בפברואר 2021, הצטרף לפאנטוליקוס מליגת העל היוונית.

קריירה בינלאומית
----------------

ב-8 ביוני 2007 ערך את הופעת הבכורה שלו בנבחרת קונגו נגד סודאן במסגרת מוקדמות מונדיאל 2010. נדינגה השתתף עם הנבחרת בגביע אפריקה לאומות 2015.

תארים
-----

מונקו
* ליגה 2: 2012/2013

אולימפיאקוס
* אליפות יוון: 2013/2014, 2014/2015
* הגביע היווני: 2014/2015

קישורים חיצוניים
----------------

ויקישיתוף מדיה וקבצים בנושא **דלווין נדינגה** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"דלווין נדינגה"**.
**פרנסיסקו גונסלבש סקאלומבו** (בפורטוגזית: **Francisco Gonçalves Sacalumbo**; נולד ב-17 בדצמבר 1998 בהואמבו שבאנגולה), הידוע כ**צ'יקו באנזה** (בפורטוגזית: **Chico Banza**), הוא כדורגלן אנגולי המשחק בעמדת קשר הכנף בקבוצת אנורתוסיס פמגוסטה מליגת העל הקפריסאית ובנבחרת אנגולה.

קריירת מועדונים
---------------

באנזה גדל במחלקות הנוער של אתלטיקו פטרולרוס, סמבילה וליישואש. בשנת 2017 החל לשחק בקבוצת המילואים של ליישואש. הוא ערך חמש הופעות ליגה במדי הקבוצה הראשונה של המועדון במסגרת הליגה הפורטוגלית השנייה.

ב-1 בנובמבר 2018 חתם במאריטימו מליגת העל הפורטוגלית. ב-22 באפריל 2019 ערך את הופעתו היחידה בקבוצה הראשונה של המועדון, בהפסד 6-0 לבנפיקה ליסבון במסגרת המחזור ה-30 בליגה לעונת 2018/2019.

ב-14 בספטמבר] 2020 חתם באנזה בנאה סלמיס פמגוסטה מליגת העל הקפריסאית. הוא ערך ארבע הופעות ליגה במדי המועדון עד לחודש ינואר 2021, במהלכו הושאל לקסילוטימבו מליגת המשנה הקפריסאית. לאחר תקופת ההשאלה חתם על חוזה קבוע במועדון, ובסך הכל ערך 31 הופעות ליגה במדי המועדון, בהן הבקיע 21 שערים.

ב-6 ביולי 2022 חזר באנזה לנאה סלמיס פמגוסטה מליגת העל הקפריסאית. הוא שיחק במועדון במשך עונת 2022/2023, במהלכה ערך 32 הופעות ליגה והבקיע שני שערים.

ב-11 באוגוסט 2023 חתם באנזה על חוזה לארבע שנים באנורתוסיס פמגוסטה מליגת העל הקפריסאית.

קריירה בינלאומית
----------------

ב-28 במאי 2018 ערך באנזה את הופעת הבכורה שלו בנבחרת אנגולה, בהפסד 2-1 לנבחרת בוטסואנה במסגרת אליפות אפריקה הדרומית.

נכלל בסגל נבחרת אנגולה לטורניר גביע אפריקה לאומות 2023 בשנת 2024.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams

הערות שוליים
------------

1. ↑  Chico Banza is part of it! באתר הרשמי של אנורתוסיס פמגוסטה, 11 באוגוסט 2023 (ביוונית)

| **נבחרת אנגולה – גביע אפריקה לאומות 2023** |
| --- |
| 1 דומיניק • 
2 פורטונה • 
3 בואטו • 
4 קליאנו • 
5 בלנגה • 
6 גספר • 
7 ז'ילברטו • 
8 מוקנדי • 
9 זיני • 
10 דאלה • 
11 מילסון • 
12 קאדו •
13 טו • 
14 אוגוסטו •
15 לובומבו •
16 פרדי •
17 פאז •
18 בלה •
19 מאבולולו •
20 אסטרלה •
21 אדי •
22 נבלו •
23 שואו •
24 ז'לסון •
25 אינסיו •
26 דפו •
27 באנזה •
מאמן: גונסלבש | אנגולהאנגולה |
**סכר וודונגדה** (בסינית: **乌东德水电站**, בפינין: **Wū dōng dé shuǐdiànzhàn**) היא תחנת כוח הידרואלקטרית גדולה בדרום מערב סין, במחוזות סצ'ואן ויונאן, השוכן על נהר הג'ינשה, החלק העליון של נהר היאנגצה. תחנה זו היא תחנת הכוח ההידרואלקטרית הרביעית בגודלה בסין והשביעית בעולם.

תחנת הכוח מבוססת סכר קשת, המתנשא לגובה ממוצע של 270 מטרים. עוביו הממוצע 40 מטרים וגובה היסודות 30 מטרים. הסכר מנוהל על ידי תאגיד שלושת הערוצים של סין.

עקב הקמת הסכר, פונו מביתם 32,182 תושבים.

עלות בניית הסכר הייתה 120 מיליארד יואן (16.95 מיליארד דולר).

ייצור חשמל
----------

המתקן יפיק כוח באמצעות 12 טורבינות, כל אחת עם כושר ייצור של 850 מגה וואט, ובסך הכל 10,200 מגה וואט.

בניה
----

בשנת 2002 ניתן לחברת תאגיד שלושת הערוצים של סין האישור לבנות ארבעה סכרים על נהר היאנגצה, ביניהם: סכר שלושת הערוצים, סכר באיחטאן וסכר וודונגדה.

הבנייה החלה בשנת 2015 וחפירת היסודות נסתיימה ב-18 בדצמבר 2016. ב-16 בדצמבר 2017, יצקו את הבטון למחסן הראשון של הסכר. הגנרטור הראשון היה מוכן בשנת 2018, שתי הטורבינות הראשונות היו מוכנות ביולי 2020, והתחנה כולה אמורה לפעול בדצמבר 2021.

אורכה של תחנת הכוח הראשית של הסכר הוא 333 מטרים, רוחבה 32.5 מטר וגובהה 89.8 מטר. תחנת הכוח התת-קרקעית היא תחנת הכוח הגבוהה ביותר בעולם.

השטח הכולל של הסכר הוא 138.65 קמ"ר ושטחו של מאגר המים של הסכר הוא 127.1 קמ"ר.

סך הבטון שיצקו לבניית הסכר הוא 2.7 מיליון מטר מעוקב.

הטורבינות שממוספרות במספרים 1 עד 6 ממוקמות בגדה השמאלית של המפעל, והטורבינות הממוספרות במספרים 7 עד 12 ממוקמות בגדה הימנית של המפעל.

ראו גם
------

* סכר שלושת הערוצים
* סכר באיחטאן
* סכר גג'ואובה

קישורים חיצוניים
----------------

ויקישיתוף מדיה וקבצים בנושא **סכר וודונגדה** בוויקישיתוף

הערות שוליים
------------

1. 1 2 3 4 5 6  Staff, Reuters (2020-06-30). "China's giant Wudongde hydro project begins power generation". *Reuters* (באנגלית). נבדק ב-2021-07-05.
2. ↑  First unit of China’s 10,200-MW Wudongde hydropower station connected to grid
3. 1 2  Cosmos Chronicle, China opens first Hydro-Power Dam to withstand large Temperature Differences, ‏2020-08-13 (באנגלית אמריקאית)
אין לבלבל עם אין לבלבל ערך זה עם הערך "מהפכה של שמחה", העוסק בהעוסק בשיר של ליאור נרקיס.
**מהפכה של שמחה** הוא ארגון חסד מבית שלום לעם המשמח חולים המאושפזים בבתי חולים בישראל. הארגון מונה כ-1000 מתנדבים מכל המגזרים, ופועל ב-13 בתי חולים ברחבי הארץ.

היסטוריה ופעילות
----------------

הארגון הוקם בשנת ה'תשע"ג והחל כיוזמה של בחור צעיר שחילק ממתקים בבית חולים. בהמשך התגבשה קבוצת מתנדבים ראשונית בישיבת בני עקיבא "אהל שלמה" בבאר שבע, שהחלה לערוך סבבים שבועיים של שירה וחלוקת ממתקים בבית החולים סורוקה. בהמשך הם חברו לצעירים נוספים שעשו זאת בבתי חולים אחרים, והפכו יחד לארגון ארצי.

כיום פועל הארגון ב-13 בתי חולים ברחבי הארץ, במטרה לשמח את המאושפזים ואת בני משפחותיהם.

במסגרת הפעילות מקיים הארגון ערבי שירה, ניגון ואומנות, הופעות מוזיקליות וחלוקת ממתקים ומשחקים, זאת במטרה לשמח את החולים המאושפזים בבתי החולים, ולהקל את זמן שהייתם.

מערך ההתנדבות כולל כ-1000 מתנדבים מכל המגזרים, המסייעים לכל המאושפזים ללא הבדלי גיל גזע דת ולאום, בהם בני נוער, חיילים, סטודנטים וכן מוזיקאים ואמנים.

קישורים חיצוניים
----------------

* אתר האינטרנט הרשמי של מהפכה של שמחה
* מהפכה של שמחה, ברשת החברתית פייסבוק
* מהפכה של שמחה, ברשת החברתית אינסטגרם

הערות שוליים
------------

1. ↑  נועה גבאי, צל"ש השבוע: פרויקט "מהפכה של שמחה", באתר באר שבע נט, ‏02 באוקטובר 2019
2. ↑  יורם לוי, הילדים עושים מהפכה של שמחה בבית החולים וולפסון, באתר השקמה חולון, ‏17 ביולי 2017
3. ↑  יניב אעידן, תכירו: האנשים שעושים "מהפכה של שמחה" בעפולה, באתר עמק ניוז, ‏05 באוקטובר 2019
4. ↑  על פי אתר הארגון
**מייק ג'יימס דאנליבי** (באנגלית: **Mike J. Dunleavy**; נולד ב-5 במאי 1961) הוא פוליטיקאי אמריקאי המכהן כמושל מדינת אלסקה החל מ-3 בדצמבר 2018. מטעם המפלגה הרפובליקנית, הוא היה חבר בסנאט של אלסקה בשנים 2013–2018, כנציגה של מחוז E.

ביוגרפיה
--------

דאנליבי נולד בסקרנטון שבפנסילבניה. הוא מוסמך בחינוך מאוניברסיטת אלסקה בפיירבנקס. באוגוסט 2012, בבחירות המקדימות שנערכו במפלגה הרפובליקנית, החליט דאנליבי להתמודד מול הסנאטורית המכהנת לינדה מנארד. הוא זכה בבחירות אלו עם כ-2,802 קולות, שהם 57.42% מקולות הבוחרים. ב-6 בנובמבר 2012, יום הבחירות הכלליות, התמודד לסנאט של אלסקה ללא התנגדות וזכה ל-11,724 קולות (94.24%).

ב-2017 הודיע דאנליבי כי בכוונתו להתמודד למושלות אלסקה בבחירות בארצות הברית ב-2018, אם כי נטש את המרוץ בספטמבר אותה השנה בעקבות בעיות לב. בדצמבר 2017, הכריז דאנליבי על חזרתו למרוץ. הוא התפטר ממושבו בסנאט של אלסקה ב-15 בינואר 2018, במטרה להתמקד בבחירות למושלות. הוא התמודד מטעם המפלגה הרפובליקנית מול המושל העצמאי והמכהן בעת הבחירות, ביל ווקר, ונציגה לשעבר של אלסקה בסנאט של ארצות הברית, מארק בגיץ'. מייק זכה בבחירות גוברנאטוריות עם קווין מאייר המכהן כסגן המושל. באוקטובר 2018 הודיע ווקר כי הוא משהה את מסע הבחירות לאחר שהעיר הערות בלתי-הולמות כלפי אישה. בבחירות הכלליות הביס דאנליבי את בגיץ' ונבחר למושל אלסקה. הוא נכנס לתפקידו ב-3 בדצמבר 2018.

קישורים חיצוניים
----------------

ויקישיתוף מדיה וקבצים בנושא **מייק דאנליבי** בוויקישיתוף
* 

* אתר האינטרנט הרשמי של מייק דאנליבי
* מייק דאנליבי, ברשת החברתית פייסבוק

* מייק דאנליבי, ברשת החברתית אקס (טוויטר)

* מייק דאנליבי, ברשת החברתית אינסטגרם

* מייק דאנליבי, סרטונים בערוץ היוטיוב

הערות שוליים
------------

1. ↑  State of Alaska 2012 General Election November 6, 2012 Official Results, מחלקת הבחירות של אלסקה, 2012 (באנגלית)

| מושלי אלסקה אלסקהאלסקה |
| --- |
| 

|  |  |
| --- | --- |
| ויליאם איגן • וולי היקל • קית' הארווי מילר • ויליאם איגן • ג'יי המונד • ביל שפילד • סטיב קופר • וולי היקל • טוני נולס • פרנק מרקאוסקי • שרה פיילין • שון פרנל • ביל ווקר • מייק דאנליבי |  |

 |


|  |  |
| --- | --- |
| בקרת זהויות עריכת הנתון בוויקינתונים | 
* GND: 117856391X
* ISNI: 0000 0005 0107 1895
* LCCN: no2020001769
* VIAF: 9800155105801576320003
* WorldCat: viaf-9800155105801576320003

 |
**מחלת סקראפי** (או **גרד הכבשים**) היא מחלה נוירולוגית ממשפחת מחלות הפריון ("חלקיק חלבוני זיהומי") אשר פוגעת במערכת העצבית גורמת לניוון וספוגיות במוח ותמותה. המחלה חשוכת מרפא ונפוצה בעיקר בקרב כבשים. המחלה מכונה כך (scrapie) משום שאחת מתופעות הלוואי שלה היא גירוד טורדני. בנוסף, מתבטאת המחלה בספוגיות במוח.

בשנות החמישים של המאה ה-18 הבריטים חיפשו מקור טוב יותר לצמר מאשר הכבשים הבריטיות שלא הצטיינו בטיב צמרן. ובעקבות גידול האוכלוסייה והדרישה ההולכת וגוברת לצמר.

מקור המחלה הוא בבריטניה של שנות החמישים של המאה ה-18. עקב מחסור בצמר עקב גידול מהיר באוכלוסייה החל ייבוא של כבשים מספרד הידועות בכינויין 'זן מרינו' שידוע כזן משובח והכליאו אותן עם הכבשים האנגליות ואת הכבשים המשובחות ביותר, הכליאו בינן לבין עצמן, מה שגרם להתפרצות מחלה מידבקת. המחלה גרמה לגירוד כרוני בקרב הכבשים.

מכיוון שתופעה זו של הכלאה רווחה בכל רחבי בריטניה, רבים מהעדרים שגודלו בצורה הזו מתו עד שלבסוף שרדו רק העדרים בהם לא נעשו ההכלאות .

המחלה לא נעלמה מהעולם והמשיכה להתפרץ אפילו עד שנות המאה העשרים המוקדמות.

בשנת 1960 חוקר בשם וויליאם אדלו שהתעסק במחקר של מחלת הסקראפי, ביקר בתערוכה שעסקה במחלת הקורו שרווחה בקרב ילידים בפפואה גינאה וזיהה דמיון בין המוחות של הילידים לבין המוחות של הכבשים שמתו ממחלת הסקראפי .

הוא יצר קשר עם מדען בשם גאדוג'סק שחקר את מחלת הקורו.

למרות הדמיון בין מחלת הקורו לבין מחלת הסקראפי, לא הוכח שבני אדם הדביקו כבשים וכן להפך. תופעה זו מכונה מחסום המינים.

החוקרים ניסו במקביל לבדוק האם שימפנזים נדבקים במחלה הזו ואכן התגלה שהשימפנזים נדבקו בסקראפי וכך הוכח שזו אכן מחלה מידבקת אך לא היה ברור מה מנגנון ההדבקה שלה .

מי שהביא לפריצת הדרך וגילוי מנגנון ההדבקה למחלת הסקראפי הוא חוקר בשם סטנלי פרוזינר, נוירולוג במקצועו.

פרוזינר חבר לאדלוי ושניהם גילו שהגורם המדבק הוא חלבון שקראו לו בשם פריון.

בשנות השמונים התפרצה המחלה בבריטניה בקרב פרות שהוזנו בחציר מועשר בחלבון מהחי, כתוצאה מהדבקה זו, עברה המחלה גם לבני אדם ומאות אנשים מתו כתוצאה מאכילת בשר פרות שהיו נגועות בסקראפי. בכך עברה המחלה את מחסום המינים שהוכר עד כה ונקראה בשם מחלת הפרה המשוגעת.

קישורים חיצוניים
----------------

ויקישיתוף מדיה וקבצים בנושא **סקראפי** בוויקישיתוף
* תיאור המחלה, באתר משרד החקלאות ופיתוח הכפר
* סקראפי, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007563214005171
* BnF: cb16598048n (data)
* LCCN: sh85118929
* NKC: ph162462

 |
**גשר – שירותי השיקום של ישראל** (עד פברואר 2018 "קרן - רשת מרכזי אבחון ושיקום מקצועי", לפני כן "קרן למפעלי שיקום"), היא עמותה ציבורית ישראלית, המספקת שירותים לאבחון ולשיקום תעסוקתי במקרים של אנשים עם מוגבלויות. העמותה פועלת כהקדש ציבורי שנוסד בשנת 1964 על ידי אגף השיקום במשרד הרווחה.

אודות העמותה והאבחונים
----------------------

העמותה מפעילה 73 מסגרות ברחבי הארץ ונותנת שירות לכ-14,000 אנשים עם מוגבלות בשנה. הפעילות הארגונית מתמקדת באבחון, ליווי וטיפול שיקומי, הכשרה מקצועית ושילוב בעבודה של אנשים עם מוגבלות, לקויות וחסמים תעסוקתיים. ביחידות האבחון עובדים רכזי אבחון, שהם פסיכולוגים ועובדים סוציאליים שיקומיים תעסוקתיים, וכן מאבחנים בעלי השכלה אקדמית במדעי החברה ובריפוי בעיסוק.

האבחונים המתבצעים על ידי העמותה כוללים:

* אבחון ומיון תעסוקתי
* אבחון פסיכודיאגנוסטי
* אבחון תצפיתי

האבחון התעסוקתי בוחן את כישוריו ויכולותיו של האדם, למול מגבלותיו ובהתאמה עם מרכיבי אישיותו, על מנת למצוא דרכים לשלבו בשוק העבודה בהתאם לאפשרויות הריאליות העומדות לרשותו. 

תת התמחות של העמותה היא באבחון של אנשים עם מוגבלות שכלית התפתחותית, המופנים אליה מטעם משרד הרווחה, לצורך קביעת רמת תפקודם המדויקת ומתן המלצות בעניינם.

אוכלוסיות היעד
--------------

העמותה מטפלת באנשים עם נכות בגיל העבודה, דורשי הבטחת הכנסה ואבטלה, עולים חדשים עם מוגבלות או חסמים תעסוקתיים, נוער חריג, אנשים בעלי מוגבלות וצרכים מיוחדים.

גורמים מפנים ושותפים בתהליך השיקום
----------------------------------

* משרד הרווחה – האגף לשיקום
* המוסד לביטוח לאומי
* שירות התעסוקה
* משרד הביטחון
* משרד הבריאות
* מוסדות רפואיים
* משרד החינוך ומסגרות חינוך
* אגף לשרותי טיפול באדם המפגר
* משרד התמ"ת
* תב"ת – תנופה בתעסוקה (מיסודם של ממשלת ישראל וג'וינט ישראל)

סכנת סגירה
----------

ב-2012 הגיע גירעון העמותה ל-23 מיליון שקלים. במאי 2013 נחתם הסכם הבראה שבמסגרתו יפוטרו 150 מתוך 600 העובדים בתמורה לכיסוי הגירעון. באוקטובר הודיעה העמותה כי היא עומדת לפני סגירה, עקב אי העברת כספים ממשרד הרווחה. בהסתדרות טענו כי מטרת משרדי הרווחה והאוצר הייתה לפרק את העמותה.

קישורים חיצוניים
----------------

* גשר שירותי השיקום התעסוקתי של ישראל, באתר "גיידסטאר ישראל"
בסטטיסטיקה, **הפסד הובר** (Huber loss) היא פונקציית הפסד המהווה שילוב של שגיאה מוחלטת ממוצעת (MAE) ושגיאה ריבועית ממוצעת (MSE). היא רגישה לחריגים פחות מאשר MSE אך יותר מאשר MAE. היא הוגדרה על ידי הסטטיסטיקאי השווייצרי פיטר ג'וסט הובר כך:

{\displaystyle L\_{\delta }(a)={\begin{cases}{\frac {1}{2}}{a^{2}}&|a|\leq \delta ,\\\delta \cdot \left(|a|-{\frac {1}{2}}\delta \right),&{\text{תרחא}}\end{cases}}}
הפונקציה תלויה בפרמטר דלתא, ככל שהוא גדול יותר כך הפונקציה תהיה ריבועית ביותר נקודות (ליתר דיוק עבור כל הנקודות בסביבת דלתא של 0), ובנקודות שמחוץ לטווח הפונקציה תהיה בצורה ליניארית.
הדרך בה משתמשים בפונקציה זאת בתור מטריקת הערכה היא כאשר a מסמל את ההפרש בין הערך האמיתי לערך המנובא מן המודל, כלומר {\displaystyle a=y-f(x)} ואז מקבלים את הנוסחא:

{\displaystyle L\_{\delta }(y,f(x))={\begin{cases}{\frac {1}{2}}(y-f(x))^{2}&|y-f(x)|\leq \delta ,\\\delta \ \cdot \left(|y-f(x)|-{\frac {1}{2}}\delta \right),&{\text{תרחא}}\end{cases}}}
כשכנהוג y מסמל את הערך האמיתי, ו f(x) את הערך הלא אמיתי (הערך שהמודל ניבא או שמדדנו בניסוי/מעבדה).

### שימושים והשוואות

משתמשים במטריקה זאת בשביל להעריך נכונות ניבויים של מודלי למידת מכונה (בתחום זה הן נקראות **מטריקות הערכה**).

הערות שוליים
------------

1. ↑  Huber, Peter J, Robust Estimation of a Location Parameter, **Annals of Statistics**, 1964, עמ' 73–101
**אדווין ג'יימס בארקלי** (באנגלית: **Edwin James Barclay**;‏ 5 בינואר 1882 – 6 בנובמבר 1955) היה פוליטיקאי ליברי. כיהן כנשיא ליבריה בשנים 1930–1944.

ביוגרפיה
--------

אדווין בארקלי (מימין) והנשיא האמריקני פרנקלין רוזוולט ב-27 בינואר 1943
הוריו של אדווין בארקלי עברו לליבריה מברבדוס עם ילדיהם בשנת 1865. אביו, ארנסט בארקלי, ודודו, ארתור ברקלי, היו גם פוליטיקאים חשובים בליבריה. ב-1901, בגיל 19, אדווין כתב שיר פטריוטי על ליבריה, "הכוכב הבודד לעד".

אדווין בארקלי, היה חבר במפלגת הויגים האמיתיים ששלטה באותה התקופה, הוא שימש כשר החוץ ומזכיר המדינה בממשלו של צ'ארלס די. בי. קינג מ-1920 עד 1930. הוא הפך לנשיא ליבריה בשנת 1930 לאחר שהנשיא קינג וסגנו אלן בי. יאנסיי התפטרו בעקבות סקנדל. הוא נבחר בבחירות חוקיות לראשונה בשנת 1931. 

בארקלי זכור בגין סיועו להצלת ליבריה מכמה מהאיומים העיקריים על ריבונותה. איומים אלו כללו את איומי חבר הלאומים, שהובל בידי גרמניה, הממלכה המאוחדת וארצות הברית, להפוך את ליבריה שוב לקולוניה אלא אם כן יבצעו רפורמות. איומים נוספים היו פעולות תוקפניות של צרפת וכן ניסיון הפיכה בידי חברת פיירסטון לצמיגים וגומי ששלטה במרבית משטחיה של ליבריה. 

בארקלי פרש ב-1944 והוחלף בידי ויליאם טובמן. ב-27 במאי 1943, היה אדווין בארקלי האדם השחור הראשון שהופיע כאורח כבוד בפני הקונגרס האמריקאי והוצג מן הבמה. הייתה זו מחווה לנשיא פרנקלין רוזוולט בשל מסעו לליבריה לאחר ועידת קזבלנקה.

קישורים חיצוניים
----------------

ויקישיתוף מדיה וקבצים בנושא **אדווין בארקלי** בוויקישיתוף

|  |  |  |
| --- | --- | --- |
| **הקודם**:**צ'ארלס די. בי. קינג** | **נשיאי ליבריה** 1930–1943 | **הבא**:**ויליאם טובמן** |


|  |  |
| --- | --- |
| בקרת זהויות עריכת הנתון בוויקינתונים | 
* BnF: cb155750440 (data)
* ISNI: 0000 0000 7801 1026
* LCCN: n2010024406
* SNAC: w6fz7mcj
* VIAF: 120452868
* WorldCat: lccn-n2010024406

 |